CELEX: 62013CN0540
Language: fi
Date: 2013-10-15 00:00:00
Title: Asia C-540/13: Kanne 15.10.2013 — Euroopan parlamentti v. Euroopan unionin neuvosto

7.12.2013   
            
            
               FI
            
            
               Euroopan unionin virallinen lehti
            
            
               C 359/6
            
         Kanne 15.10.2013 — Euroopan parlamentti v. Euroopan unionin neuvosto
   (Asia C-540/13)
   2013/C 359/09
   Oikeudenkäyntikieli: ranska
   
      Asianosaiset
   
   
      Kantaja: Euroopan parlamentti (asiamiehet: F. Drexler, A. Caiola ja M. Pencheva)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Jäsenvaltioiden nimeämien viranomaisten ja Europolin pääsystä tekemään hakuja viisumitietojärjestelmästä (VIS) terrorismirikosten ja muiden vakavien rikosten torjumiseksi, havaitsemiseksi ja tutkimiseksi tehdyn päätöksen 2008/633/YOS voimaantulopäivän vahvistamisesta 22.7.2013 annettu neuvoston päätös 2013/392/EU (1) on kumottava
            
         
               —
            
            
               päätöksen 2013/392/EU vaikutukset on pidettävä voimassa siihen saakka, kunnes se korvataan uudella asianmukaisesti annetulla toimella
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan parlamentti vetoaa kahteen kanneperusteeseen kanteensa tueksi.
   Ensimmäiseksi Euroopan parlamentti riitauttaa sen, että neuvosto käytti virheellistä päätöksentekomenettelyä päätöksen 2013/392/EU antamiseksi. Euroopan parlamentin olisi nimittäin pitänyt olla riidanalaisen päätöksen antamisessa mukana tavallisessa lainsäätämisjärjestyksessä. Koska Euroopan parlamentti ei ollut mukana tämän toimen antamisessa, se katsoo, että neuvoston päätöksentekomenettelyä rasittaa olennaisen menettelymääräyksen rikkominen.
   Toiseksi Euroopan parlamentti väittää, että neuvosto on käyttänyt joko Lissabonin sopimuksen voimaantulon johdosta kumottua oikeusperustaa tai johdettua oikeusperustaa, joka on unionin tuomioistuimen oikeuskäytännön nojalla lainvastainen.
   Mikäli unionin tuomioistuin päättää kumota riidanalaisen päätöksen, parlamentti katsoo lopuksi, että on tarkoituksenmukaista, että unionin tuomioistuin pitää SEUT 264 artiklan toisen kohdan mukaisesti riidanalaisen päätöksen vaikutukset voimassa siihen saakka, kunnes se korvataan uudella asianmukaisesti annetulla toimella.
   
      (1)  EUVL L 198, s. 45.